cyanic-selkie/wikianc huggingface dataset:
Homosexualidat
En Francia
A tamas d'iste vueito estatistico, un articlo recent con toto ha proposata una primera valguación de diferencia de salario entre treballadors y treballadoras homosexuals y heterosexuals a partir d'una muestra d'asalariatos homosexuals composata per miembros de parellas d'o mesmo sexo identificatos gracias a las diferents edicions d'a Enqüesta d'Emplego (en francés Enquête Emploi) de l'INSEE, parando cuenta d'excluir-bi as diferents trazas de cohabitación que o suyo orichen no ye pas ligato a la orientación sexual: cohabitación estudiantil, economica, de migración, zaga d'a viduez, etc... Se tracta huei en día de l'unico estudio disposable en o tocant a la discriminación alazetata en a orientación sexual en Francia.
A contimparación de salarios d'os treballadors homosexuals en o respective a los d'os asalariatos heterosexuals qui en fan partache d'as mesmas caracteristicas ta las variables presas per l'estudio amuestra que os hombres homosexuals permenan en Francia una penalización, tanto en o sector privato, -6,2%, como en o sector publico, -5,5%.
Ta dar una idea d'a suya magnitut, ista diferencia ye superior a la discriminación salarial entre hombres y mullers (valguata huei en Francia arredol d'o -5,4%), "o que subraya l'amplaria d'a discriminación que afectan a os homosexuals masculins" seguntes l'estudio de Thierry Laurent et Ferhat Mihoubi. As lesbiana espleitan manimenos una prima moderata: un 1,5% en o sector privato y entre un 0 y un 1,5% en o sector publico.
Perén seguntes a mesma enqüesta, a discriminación permenata per os asalariatos gais no se caracteriza probablement pas per un menor salario a igual puesto (o que estarba susceptible de recursos legals), pero mas bien por un perfil de carrera profesional en retirada, resultato de transicions en a interpresa, en promedio, menos favorables (menor freqüencia u amplaria de promocions). Feble en primeras d'a carrera, a discriminación s'expresa sindembargo mas tardi, a partir de l'inte que a orientación sexual de l'asalariato bi ye progresivament revelata en a interpresa.
A la fin, os dos rechiradors han amostrato que, en o sector privato, a esavantalla permenata per os homosexuals masculins ye mes elevata ta os treballadors qualificatos que ta os no qualificatos y —en entramos sectors— ta os mayors que ta os chovens. A discriminación ye igualment mas feble en París que en a resta de Francia.
As razons que esplanican as diferencias de remuneración en función a la orientación sexual son de muitos ordens.
Una primera razón torna a sortir no pas d'una discriminación sino de "desigualdatz compensatorias". En efecto, as mullers heterosexuals, anticipando una actividat mas domestica dispuesas d'o matrimonio, rebaixan a suya inversión profesional mientres que per contra, una vez casatos, deberán compensar l'actividat domestica d'a suya muller, o que n'ha de conseqüencias en as diferencias de salario entre hombres y mullers. Os homosexuals, sin d'estar embolicatos per as mesmas obligacions, no adoptan pas istas estratechias de traza que as mullers homosexuals invierten mas en capital humano que as mullers heterosexuals, mientres que os hombres homosexuals invierten menos que os hombres heterosexuals, o que mena ta preveyer-ne de diferecias favorables ta las lesbianas y esfavorables ta os gais.
Una segunda razón consiste en a discriminación, que se puet dividir en dos menas: a preferencia per a discriminación y a "discriminación estatistica". A primera designa una diferencia de comportamiento contra os homosexuals simplament per a suya orientación sexual. Os hombres en permenan mas que as mullers. A segunda designa la discriminación que resulta de a opinión que se fa l'emplegador sobre a productividat d'una colla. Os gais, qui s'afectan mas a ormino de sida que a resta d'a población y qui dende allora son relacionatos con sobrecostes, permenan ista discriminación, mientres que as lesbianas, asimilatas a la mullers cerenyas y sin de fillos, se'n benefician.
En India
Aprés un chudicio d'o 2 de chulio de 2009 d'o Tribunal Superior de Delhi, dende aquell día, a homosexualidat no ye mas un crimen si s'aplica (en relacions sexuals y en os sentimientos) quan entramas personas son adultas y en consienten, anulando l'antiga lechislación "Articlo 377 d'o Codigo Penal" adempriviato d'a colonización britanica.
L'11 d'aviento de 2013, o Tribunal Supremo d'a India declaró as relacions homosexuals ileglas y no contrarias a os dreitos alazetals. Asinas de feito, a restauración d'a sección 377 d'o Codigo Penal indio criminaliza de nuevo a homosexualidat.
En Irán
En Irán, a lei condemna durament os actos homosexuals; qui se bi entregan s'exposan a la flachelación y mesmo a la pena de muerte, en caso de tres recidivas.
En Israel
thumb|Desfile de l'Argüello de Tel Aviv en 2012. Israel poseye una lechislación reservando lo matrimonio como relichioso nomás. Manimenos, os matrimonios entre dos personas d'o mesmo sexo contrayitos en l'estranchero se i reconoixen.
A lechislación israelina condemna antimás de traza severa un crimen que n'embreque d'homofobia.
En a sociedat las personas homosexuals son mal adempriviatas per l'ambito relichioso, mientres en os ambitos laicos u liberals acceptan cheneralment a homosexualidat.
Toz os anyos ha puesto un desfile de l'Argüello en Tel-Aviv-Jaffa y lo gubierno n'ha un punto de vista progresista, que i favoreix a participación y diriche a chornata (seguridat, actividatz, etc...). Atros desfile de l'Argüello s'organizan tamién en atras ciudaz israelinas.
Existen centros homosexuals en as mayors ciudaz y collas de trobatas s'organizan asinas como servicios d'aduya y una linia telefonica. Existe igualment un movimiento chuvenil homosexual, popular entre os menors de 22 anyadas.
Manimenos, seguntes o periodista antiisraelín Jean Stern, Israel favoreix a la comunidat homosexual a traviés d'o lavato rosa.
En Nicheria
En Nicheria, a sodomía se pena con a pena de muerte mesmo si ista lei s'aplica rarament. En 2014 fue promulgata per o president Goodluck Jonathan una lei que pena a 10 anyadas de garchola a las personas qui vocíen publicament una relación homosexual y a 14 anyadas de garchola a aquells que s'acomoden con una persona d'o mesmo sexo, encara que a homosesexualidat ya se reprime severament en Nicheria. Ista lei fue votata per unanimidat per os parlamentarios nicherians en 2013.
En Senegal
En Senegal, os actos homosexuals se penan con cinco anyadas de garchola y una pinyora d'entre 100 000 dica 1 500 000 francos CFA, seguntes o Codigo Penal senegalés.
En Suiza
En Suiza, como en muitos atros países europeus, a penar d'estar a parella rechistrata, as parellas homosexuals con fillos no pueden fer partache d'a patria potestat. Ista, como a filiación, no ye reconoixita soque ta o prochenitor biolochico. O conchuche qui exerce un rol parental y asume as obligacions legals no espleita garra dreito y remane "prochenitor no estatuario".
En Espanya
En Espanya bi ha habito un cambeo en a percepción social d'a homosexualidat (sinse partache por parti d'os ciudadans, a mayoría de qui perteneixen a la dreita), orientando-se-ne enta politicas mas tolerants. Manimenos, ista realidat ye mas acceptata en as grans ciudaz (Madrit, Barcelona, Valencia, Sevilla, Malaga, Santa Cruz de Tenerife, Las Palmas de Gran Canaria, Cadiz...) que en os chicotz lugars de l'interior, de mentalidat mas conservadera.
A penar de tot, o refús social y o familiar continan marguinando a lo colectivo LGTB y creando un sentimiento d'inseguridat y inferioridat entre os chovens (beluns de qui plegan a suicidar-se); en chunio de 2010, o Front d'Alliberament Gai de Catalunya criticaba las conductas homofobicas, asegurando que bi ha habito un augmento significativo d'entimaduras por agresions y discriminación.
Una contrimuestra d'a liberal sociedat espanyola ye que a-saber-los homosexuals han reconoixita publicament a suya orientación sexual en fer a suya salida de l'almario. Entre ells se troban personaches famosos como Boris Izaguirre, Jesús Vázquez u Pedro Zerolo; u mesmo altos funcionarios, como o chudez Fernando Grande-Marlaska.
Existen publicacions orientatas a lo publico gai, como l'antiga revista Zero y se difunden por televisión series "gais" como Queer as Folk, Will & Grace, Buffy the Vampire Slayer, The L Word u Hospital Central. Tamién ye important l'aparición de peliculas que en tractan de temas LGTB (temas gais, lesbianismo, bisexualidat y transexualidat) por a normalización y la visualización, asinas como por a creación de nuevos modelos que aduyen a crebar con os estereotipos: Eloïse, Imagine Me & You, Transamerica, Boys Don't Cry, Shortbus, Fucking Åmål, Cachorro, Plata quemada, Pourquoi pas moi?, etc...
En Aragón
En Aragón, o 75% d'os alumnos homosexuals, lesbianas, bisexuals u transexuals se sienten discriminatos en o instituto y han medrana a o refús, mientres un 18% d'os alumnos permenan u han permenata bella mena de violencia, como insultos, empentons u diciendas, seguntes l'informe d'acoso escolar por LGTBIfobia realizato por a asociación Somos LGTB+.
Manimenos, Aragón aprebó lo 19 d'abril de 2018 a suya primera Lei rechional de protección y no discriminación d'homosexuals, bisexuals y transexuals, que fa un apueste por abanzar en a normalización social d'a diversidat sexual e, asinas, prevenir comportamientos de refús u discriminatorios, con pinyoras de dica 45 000 euros.
Tamién existen en Zaragoza asociacions que luitan por os dreitos d'as personas LGTBI u en fan d'actividats ta iste colectivo como Towanda, Magenta, Somos LGTB + Aragón, Stonewall Aragón u Elaios Club Deportivo LGTB.
Declaración de Mont-reyal sobre los dreitos humans d'as personas LGBT
thumb|[[Martina Navrátilová y Mark Tewksbury leyen a Declaración de Mont-reyal durando a ubridura d'os Outgames o 29 de chulio de 2006 en l'Estadio Olimpico de Mont-reyal.]] Os participants d'a Conferencia Internacional sobre los dreitos humans d'as personas LGBT de Mont-reyal, que habió puesto en o contexto d'os primers World Outgames, redactoron y dimpuesas fizoron publicos, o 29 de chulio de 2006, a Declaración de Mont-reyal sobre los dreitos humans d'as personas LGBT. Se difundión chunto con a Organización d'as Nacions Unidas (ONU) y gubiernos nacionals ta mobilizar luz emparo en o respective a os dreitos d'as personas LGBT.
A Declaración de Mont-reyal fa un balance d'os dreitos d'as personas LGBT en o mundo en cheneral y en o mundo de l'esporte en particular. Entima o dople discurso d'a ONU, que no aplica pas prou a los homosexuals a Declaración Universal d'os Dreitos Humans. A-saber-los dreitos alazetals, comprendendo-bi o dreito a la vida, son chafutiatos y muitos países miembros d'a ONU, a on a homosexualidat se criminaliza.
Mas de 1 500 delegatos ha esnavesato lo globo ta participar en ista conferencia y i discutir en os diferents tallers y plenarias, a on a-saber-los expertos internacionals han presa a palabra, como l'honorable Louise Arbour, alto comisario ta os dreitos de l'hombre d'a ONU y Martina Navrátilová, a chugadora de tenis de fama internacional.
En l'Antigüedat
thumb|upright=0.9|[[Aquiles envendando a Patroclo, con os chenitals amostratos, (ciliz con figuras royas d'a pintura de Sosias, circa 500 a. C., en l'Staatliche Museen, Berlín).]] Qualques sociedatz precristianas en feban veyer alto u baixo de tolerancia u acceptación en o tocant a las practicas homoeroticas. Ta muitas d'ellas, istas practicas yeran, sin dembargo, a-saber-lo codificatas socialment y tot esbarre d'istas normas se veyeba mal, mesmo considerato como delictivo. Por eixemplo, en bellas ciudaz de l'Antiga Grecia, a pederastia se practicaba en o contexto d'a educación d'os adolescents masculins, pero de traza cheneralment muito codificata. Asinas, en Atenas, l'erasta, companyero adulto, debeba estar activo en a relación sexual y l'eromeno, l'adolescent, pasivo; por contra, la relación se consideraba immoral. Por atra parti, a homosexualidat exclusiva yera bellacosa rara y no excluyeba pas absolutament as relacions con mullers ni a procreación.
Se revela igualment que a-saber-las sociedatz antigas, como Grecia y Chapón, animoron a creación de lazos homosexuals en bels cuerpos de l'exercito entre os combatients experimentatos y lo suyo disciplo. Se pensaba allora que dos hombres inamoratos luitarban con mas determinación y con una moral mas gran. O Batallón Sagrato de Tebas constituye un eixemplo clasico de fuerza militar alazetata en ista creyencia.
Uno d'os mas celebres eixemplos antigos d'homosexualidat "guerrera" ye sin garra dandaleo Aquiles, heroi d'a Iliada d'Homero: a suya relación con o suyo primo y escudero Patroclo, ambigua en o texto homerico, fue considerata por os griegos (en particular por Esquilo y Platón) y dispuesas por os romanos de l'Antigüedat como modelo d'amor entre hombres, como a carranya d'Aquiles con que Aquiles reprenió lo combate a la muerte d'o suyo tierno amigo. Bi ha que remarcar que se tractaba d'una relación entre hombres d'a mesma edat, bien diferent d'a pederastia ritual. Ista historia mitica sirvió mas tardi ta chustificar a relación entre Aleixandre lo Gran y o suyo amant Hefestión.
Homosexualidat en a Edat Meya en Europa: d'a indiferencia a o puritanismo
thumb|upright|A tierna relación entre [[Ricardo Corazón de Lión y Felipe II Augusto de Francia se considera por numerosos historiadors como que en releva d'homosexualidat.]] thumb|upright|Execución d'o caballero de Hohenberg y d'o suyo escudero debant as murallas de [[Zúrich|Zurich (1482).]] Sobre o fondo d'os pueblos chermanicos —as leis de l'Alta Edat Meya no fan garra referencia a la homosexualidat—, a sociedat cristiana d'a Edat Meya en mantién de relacions ambiguas a la homosexualidat, quan o modo de vida (monastico u caballeresco) forniba un terrén a sobén muito propicio a las amistanzas carnals.
Si a doxa reprén en teoría os actos homosexuals (principalment por os cleigos qui haigan pronunciato los votos de castidat) dende lo principio d'a Ilesia, en os feitos dita condemnación no hubo soque poqueta d'aplicación concreta. Bellas personalidatz politicas como Carlos Magno, l'arcebispe de Canterbury u o papa León IX son conscients d'os costumbres lichers vichents en a-saber-los monesterios, pero refusan excluyir a os culpables d'a Ilesia u aplicar penas en absencia de circumstancias empiyorants (violación, asasinato, pedofilia...). Numerosos altos dignatarios d'a Ilesia pudon menar grans carreras eclesiasticas sinse forniguilla y os soberans como Ricardo Corazón de Lión no miroron pas de disimular a suya inclinación. Igualment, a literatura monastica conoixió numerosos movimientos literarios muitos impregnatos de referencias homoeroticas (principalment en Baudri de Bourgueil, Marbode de Rennes u Aelred de Rievaulx) sinse que as autoridatz eclesiasticas se'n alticamasen.
Solimán I o Magnifico
Solimán o Magnifico estió o soldán de l'Imperio Otomán entre 1520 y 1566. Ye naixito de Trapisonda o 6 de noviembre de 1494 y morió o 6 u 7 de setiembre de 1566. Fue conoixito como Solimán o lechislador por os musulmans y Gran Turco en os países occidentals. Yera fillo de Selim y se casó con tres mullers, una d'ellas Roxolana.
Homosexualidat
Homosexualidat en a Edat Meya en Europa: d'a indiferencia a o puritanismo
En o sieglo XI, a noción de sodomía fue instituyita en o dreito canonico por Pierre Damien, pero se tracta d'un concepto complexo que engloba de traza cheneral toz os comportamientos sexuals que no miren pas de procrear (doncas tamién a masturbación u a felación: ye encara o sentito d'a palabra anglesa sodomy). O sexo d'os beneficiarios, por atro costato, no se precisó pas y a linia de falla se situaba mas entre l'amor carnal sensu lato y l'amor intelectual que entre una sexualidat "natural" y unatra "contra natura" (nocions mas bien tardanas).
Ye en o sieglo XIII quan un cambeo de politica prenió puesto en a Ilesia,, dimpuesas entre os soberans, en o marco d'a luita contra l'augmento d'as herechías: os dormitorios d'os monesterios adoptoron regles de vichilancia mas estrictos y as penas escomencipioron a aplicar-se a os culpables de sodomía, indo como castigo enta la chera, pero lo numero de condemnas efectivas continoron muito poquetas. Enta 1260, o tractau anonimo Livres de jostice et de plet deciba asinas "Quan se sospeite a sodomía d'un hombre, ell debe ficar-se en garchola. As personas d'Ilesia deben fer a Inquisición sobre ell y preguntar-li-ne d'a fe. y si se li condemna, o rei debe dar-li muerte. [...] Qui ye sodomita prebato debe tresbatir os collons e, si en fa una segunda vez, debe tresbatir o miembro; y si en fa la tercera vez, debe estar cremato. [...] Muller qui en fa debe cada vegada tresbatir un miembro e, a tercera vegada, debe estar cremata. Y toz os suyos biens son ta o rei." A sodomía se deciba en francés a ormino a o cabo d'a Edat Meya con o nombre de bougrerie. Dito termín ye derivato de boulgre, que significa bulgaro, feito servir en ista epoca ta designar a os bogomils (Bulgaria yera un centro important d'ista herechía), y existe doncas una ambigüedat en os textos entre a condemnación d'a herechía y a d'a sodomía. Que a moral bogomila siga en realidat ascetica no dentra pas en consideración ta esplanicar l'emplego d'o termín: toz os cataros no l'aplicaban pas y nomás que os perfectos no yeran en teoría pas depravatos.
Solimán I o Magnifico
En os suyo reinau l'Imperio Otomán plegó a lo suyo apocheu, plegando a la suya mayor expansión territorial luitando contra dos potencias enemigas principals: l'Imperio Austriaco d'os Habsburgo y os Sefevidas.
Homosexualidat
Homosexualidat en a Edat Meya en Europa: d'a indiferencia a o puritanismo
En paralelo, l'amor carnal en o sino d'a parella heterosexual escomencipia a valurar-se en a mesma epoca como una metafora d'a relación que une a Chesús y a suya Ilesia (que son as empecipiaduras d'a sacralización d'o matrimonio) en una mistica carnalista muito innovadera en relación con os periodos precedents.
Ista politica represiva creixió en os sieglos XIV y XV y l'acusación de sodomía devino un arma politica eficaz ta debilitar-ne de personalidatz publicas. A tortura, de cabo ta quan, s'inflicheba a os culpables d'actos homosexuals u de sodomía (que se deciba allora "delicto d'a puncha d'a esquena" u simplament "delicto d'a puncha").
Epoca clasicista
A o cabo d'a Edat Meya, una suavización d'a represión se produció progresivament. Numerosos personaches historicos, artistas, militars, relichiosos, monarcas, prencipe y duques en Francia y en o estranchero encaran fuoron acusatos d'estar homosexuals, erroniament u encertata, pero iste unico motivo no daba quasi mai puesto a condemnacions, sobre tot porque istos individuos yeran mayoritariament acomodatos con mullers que en produceban de descendencia. Iste fue por eixemplo en Francia o caso d'o rei Henrique III, sobratament sospeitoso (e ubiertament acusato por os protestants puritans) de conceder-ne a os suyos numerosos mignons de favors no unicament politicos.
Llanera de Ranes
Llanera de Ranes ye un municipio de la provincia de Valencia, situato en la comarca de la costera. La suya población ye de 1.077 habitants(2007), en una superficie de 9,3 km² con una densidat de población de 115,81 hab/km².
Homosexualidat
Epoca clasicista
Maguer que en o sieglo XVI l'acusación de sodomía podeba encara puntualment constituyir un motivo de presión politica (qui obligó a l'erudista humanista Marc Antoine Muret a exiliar-se-ne), a empecipiadura d'o sieglo XVII y l'admiración por os herois antigos con amors masculins celebratos en a literatura clasica, ubre a vía a un clima de tolerancia u d'admiración en o tocant a las relacions sentimentals entre hombres. A-saber-los grans artistas como Jean-Baptiste Lully u Savinien de Cyrano de Bergerac n'expresoron asinas d'amors virils sinse forniguilla. thumb|upright|[[Felipe I de Orléans|Monsieur (aquí con vestito), con o suyo chirmano Loís XIV.]] L'eixemplo mas celebre fue sinse dandaleo Felipe I de Orléans (1640-1701), "Monsieur, chirmano d'o Rei" (Loís XIV) y marito de "Madame" (Henrieta d'Anglaterra, dimpuesas Isabel Carlota de Bavera), de qui hubo respectivament quatre y tres fillos. Iste en efecto yera estato educato d'una traza feminina de buen implaz por a suya mai y o Cardenal Mazarín, experimentato por a Fronda, sinse dandaleo con l'obchectivo d'evitar tota veleidat a o tron por a suya parti. Fue asinas vestito de filla durando a mayor parti d'a suya infancia (y encara a sobén en a edat adulta) y invitato a mantener-ne de relacions sentimentals con atros mesaches chovens, y alzó ista inclinación tota la vida d'ell, a la vista de tota la cort.
Solimán I o Magnifico
Solimán dimpués de derrotar en Mohacs en 1526 a los hongaros establió a sobiranía otomana en o centro d'Hongría y en Transilvania. Ferrando d'Habsburgo esdevinió rei d'Hongría contraatacó en bellas ocasions pero no consiguió que recuperar a parte occidental d'o Reino d'Hongría.
Homosexualidat
Epoca clasicista
Uno d'os suyos principals mignons fue o futuro abat François-Timoléon de Choisy, qui dixó a consonant as Mémoires de l'abbé de Choisy habillé en femme, a on describe asinas a suya relación con Monsieur:
Biografía
Una biografía ye un relato que puede estar didactico u expositivo d'a historia d'a vida d'una persona. Dito relato puede estar oral u rechistrato en forma escrita an ye un chenero literario u por atro meyo fisico (Cine, televisión).
Llanera de Ranes
Cheografía
Ye situau en la marguin ezquierda de lo río Cànyoles. Lo terreno ye plan, con una altaria meya de 120 m, y formato por sedimentos de lo Mioceno. No bi ha accidents cheograficos d'importancia. Lo nuclio ye en una costera poco pendient dita Costera de Ranes.
Mugas
Lo suyo termin muga con los termins municipals de Canals, Cerdà, Estubeny, la Granja de la Costera, Exativa, Rotglà i Corberà, Torrella y Vallés (en la mesma comarca), y con Anna y Sallent d'Exativa (en las comarcas de la Canal de Navarrés y la Ribera Alta respectivament).
Homosexualidat
Epoca clasicista
Monsieur en freqüentó a-saber-los d'atros favoritos como lo marqués de Châtillon, o Conte de Guiche y sobre tot o caballero Philippe de Lorraine, en a cort d'o Rei-Sol aon no mancaban pas grans personaches "a o gusto italiano" (o prencipe de Condé; os duques de Vendôme, de Villars y de Gramont; o prencipe Euchenio de Saboya; os mariscals de Turenne y d'Huxelles, o cardenal de Bouillon. Ye probable que Loís XIV heba ell mesmo favoreixita ista situación en o suyo chirmano y bels atros seigneurs por razons estratechicas, como antes d'ell Chulio Mazarín y Richelieu.
A homosexualidat no sembla asinas pas un tema tabú en o sieglo XVII y o numero de personaches no semblan pas amagar-se-ne, ya sigan d'o pueblo ya d'a Cort: as pena preveyitas ta o crimen de sodomía no s'aplican en realidat treito quan s'agravan por violación, prostitución u reniego y a Ilesia contaba con masiatos influyents prelatos devotando-se ta gosar a condemnar-los. As referencias a "o gusto italiano" rebuten asinas regularment os escritos de memorialistas y sobre tot as cartas de numerosos epistolografos. Ye particularment enarcant o caso d'Isabel Carlota de Bavera, qui declara a la suya prima en o tocant a l'"amor d'os hombres" d'o marito d'ella:
Solimán I o Magnifico
En a decada de 1530 s'enfrontoron a flotas d'os Habsburgo y a flota d'os otomans mandata por Jair ed-Din (Barbarroya). A paz de 1562 confirmó a supremacía d'os otomans en a Mediterrania oriental.
En 1526-1527 esclatoron grans revueltas yelaís entre os turcomans. En 1533 Solimán encomenzó una campanya y ocupó Azerbaichán, pero o Xah Tahmasp eludió o combate. Solimán alavez atacó Bagdad y la prenió aproveitando que os sunnís se revelasen contra os sefevidas chiitas. Bagdad fue anexionata en 1534 y dimpués Basora en 1547. A més os otomans recuperoron Erzurum y Van en Armenia u Anatolia Oriental. Dimpués d'atras espedicions inutils en Azerbaichán en 1555 firmó a paz d'Amasía con os sefevidas con una primera delimitación oficial entre os dos imperios.
Homosexualidat
A Ilustración
En 1750, l'afer Diot-Lenoir vido a zaguera pena capital executata contra homosexuals en Francia: Bruno Lenoir, presos en flagant delicto de sodomía fuoron estrangullatos y crematos publicament en a plaza de Grève, en París. Iste afer fizo sindembargo un figura d'excepción; car, en o tocant a istos feitos, a mayoría d'os enantos por sodomía en a epoca s'apocaba con una simpla ixauguada y os enantos que desembocaban en condemnación yera extrematament rarizos y cheneralment lo feba por circumstancias agravants (como en l'afer Deschauffours en 1725).
A pena de muerte por sodomía se remplazó por treballos forzatos en Pensilvania en 1786 y en Austria en 1787.
En 1791, Francia ye o primer país que despenalizó completament a homosexualidat, en no mantener pas Asamblea nacional lechislativa o "crimen de sodomía" en o Codigo Penal:
O ponent d'a lei, Louis-Michel Lepeletier de Saint-Fargeau, afirmó en efecto que o Codigo Penal no ha meso difuera d'a lei soque os "verdaders crimens" y no pas os "delictos falsos, creatos por a superstición, o feudalismo, a fiscalidat y o despotismo". L'absencia de mención d'a sodomía, considerata dica allora como un crimen, u de tot atro termin que designe as relacions homosexuals funda asinas a despenalización d'a homosexualidat en Francia.
Sieglo XIX
thumb|upright|Lord [[Alfred Douglas, «Bosie» d'embotada, y Oscar Wilde.]] Ista despenalización en o Codigo Penal de 1791 influyó directament u indirectament (por o suyo succesor, o Codigo Penal de 1810) a numerosos países vecins, notablement a os Países Baixos, Belchica, Espanya y Italia, y numerosos estatos alemans antes d'a unificación de 1871. A Bavera independent, dende 1813 chus a influencia d'o Codigo Penal francés, heba adoptato lo modelo churidico francés de no criminalización d'a homosexualidat en l'ambito privato. O Gran Ducau de Baden y Wurtemberg lo fizon aprés 1815, o Reino de Hannover y o Ducau de Brunswick aprés 1820, entre que os países alemans d'o Norte yeran represivos (o Prusia, o Reino de Saxonia y as ciudaz estatos d'Hamburgo y Bremen) y criminalizoron os actos homosexuals entre hombres, mesmo por actos en l'ambito privato. L'estatuto de l'Imperio Austriaco yera unico en Europa central, pus penalizaba os actos homosexuals en l'ambito privato, no solo entre hombres, sino también entre mullers.
A decada de 1860 ye marcata por as numerosas trobatas de churistas alemans qui paran o proceso d'unificación alemana harmonizando os regles d'o dreito d'os diferents estatos en o sino d'un nuevo codigo penal unico. Churistas (qui fan ells mesmos clamatas a os medicos), como Karl Heinrich Ulrichs, u escritors, como l'hongaro Karl-Maria Kertbeny (qui inventó en ista enchaquia as palabras alemanas homosexuell y Homosexualität), prebaban d'oposar-se a l'extensión d'os regles represivos de Prusia contra os homosexuals masculins. Pero, durando a unificación alemana, en 1871, o gubierno d'o canciller Otto von Bismarck trigó de tornar a prener una viella lei prusiana que databa de 1794. , que condemnaba os "actos sexuals contra natura" (widernatürliche Unzucht), ye dicir, en a churisprudencia, o coito anal practicato entre dos hombres y imposó a suya extensión a tot Imperio chus a forma de paragrafo 175 d'o nuevo Codigo Penal alemán.
En Anglaterra, a pena de muerte por ista razón no s'aplicó mas a partir de 1836. Manimenos, en 1861, una lei condemna la sodomia d'una pena de diez anyadas de garchola, commutata en 1885 a dos anyadas de treballos aforzatos: o celebre escritor Oscar Wilde bi fue condemnato en 1895.
Durando lo sieglo XIX, os temas homosexuals van a floreixer progresivament en a literatura romantica y sobre tot postromantica, estando lo personache homosexual mas celebre Vautrin sinse dandaleo, personache clau de numerosas novelas d'o ciclo de La Comédie humaine de Balzac. En a segunda metat d'o sieglo, cada vegada mas escritors (sigan dandis u no) no amagoron as suyas preferencias sexuals, como Oscar Wilde u Paul Verlaine, conoixito por o suyo romanz negro con o choven Arthur Rimbaud, qui será citato como circumstancia agravant durando lo proceso en Belchica en 1873 por tentativa d'asasinato contra lo suyo choven amant.
As relacions entre hombres en o sieglo XIX se relacionan con un imachinario exotico, notablement oriental. Ye asinas que Gustave Flaubert en fa mención en Salammbô: "Yera formato por estranios amors -unions obscenas tan serias como los matrimonios, a on o mas cerenyo esfendeba a lo mas choven... y o mesache devenito mercenario bosaba ista dedicación a traviés de mil cudiatos delicatos y de complacencias d'esposa..." Flaubert aproveitó igualment d'a suya estacha en Orient Meyo entre 1849 y 1850 ta experimentar istos placers exoticos, como ell li recenta en a suya correspondencia con l'amigo d'ell Louis Bouilhet:
Si as relacions homosexuals masculinas son estatas favoritas perén por os ambients espullatos de mullers (como as garcholas), as colonias pioneras en constituoron a sobén un terreno particularment fertil. Por eixemplo, en 1879, un articlo d'o periodico Le Temps indica que a homosexualidat allora yera a-saber-lo esparrita en Nueva Caledonya.
Sieglo XX
A primera parti d'o sieg XX sigue a tendencia d'o precedent enta una acceptación socila cada vegada mas gran d'a homosexualidat, que se troba progresivament teorizato en iste periodo. Ista delera remane manimenos considerato como un trastorno mental, atribuito siga a una malautía nerviosa (por a psiquiatría) siga a la historia individual, por o psicoanalís naixent chus a pluma de Sigmund Freud.
Louis-Ferdinand Céline declaró sobre o tema d'a homosexualidat en 1960 "Se sape que bi ha un 20% de pederastas en una población. Bi ha vente por cient de machistratos qui son pederastas, vente por cient de policías, vente por cient de botiguers qui son pederastas posibles... Diremos "posibles"... Allora, antis de Proust, pederasta, yera ya distinguir-se de traza rariza, no ye pas... No yera pas bien visto... Pero allora Proust, por o suyo estilo, o suyo chenio literario dezaga, ha feito as cosas posibles ta que as mais haigan puesto estraficar a pederastia en a suya familia, en suma, no ya pas... Se diz: "yo soi pederasta, como Proust, yo... Como Monsieur Gide..." Han feito a-saber-lo por a pederastia restituyindo-la... en oficializando-la, en suma."
Sindembargo, en o periodo d'entreguerras, a homosexualidat ye vista como una amalvezadura en a burguesía conservadera y, encara que no se castigue por a lei, ha puesto constituyir un obstaclo important ta las carreras profesionals en qualques ambitos: ye por eixemplo como esplanicamos o ninvío d'os mariscal Hubert Lyautey a Marruecos.
Alemanya Nazi
thumb|Grafico de condemna por homosexualidat en Alemanya seguntes l'articlo 175. Cal parar cuenta d'a tuca entre 1933 y 1945. thumb|O trianglo rosa, sinyal d'os prisioners homosexuals en os campos de concentración. En un livel ideolochico, a ideolochía nazi dende o principio mantuvo relacions ambiguas con a homosexualidat. En os primers intes d'o Partito Nacionalsocialista d'os Treballadors Alemans (NSDAP), o culto a la virilidat, a la polideza plastica de l'hombre nuevo heba un toque de machismo y d'homoerostismo, o que a vegadas ha feito dicir a qualques analistas como Scott Lively (autor d'o libro controvertito The Pink Swastika) que lo NSDAP en primeras estarba estato ni mas ni menos que una "organización homosexual". Ista tesi maguer se ye qüestionata por os historiadors especializatos y o libro se ye qualificato de "frau". As SA, a eixemplo d'o suyo dirichent Ernst Röhm, ubiertament homosexual, como a-saber-los dirichents carismaticos como Hans Blüher, yeran asanz favorables a una homosexualidat a l'antiga, vista como una critica pagana d'a moral burguesa. Sindembargo, chus a empenta d'oficials aristocratas y reaccionarios qui iban a constituyir as SS, as SA u Seccions d'Enrestida fuoron acotolatas con a Nueit d'os cutiellos largos (que Röhm bi fue asasinato) e, a l'anyada siguient, en 1935, o rechimen encaró a lechislación contra os homosexuals (modificación d'o § 175 d'o Codigo penal alemán) y a homosexualidat ye ridiculizata por numerosas grans figuras nazis como Heinrich Himmler. Manimenos cal remerar que, en ixa epoca, a condemnación penal d'a homosexualidat, asinas como a suya clasificación entre as malautías mentals, se consideraban como bellacosa evident en numerosos países. A penalización d'a homosexualidat, en ella mesma, no yera pas doncas especifica ta l'Alemanya Nazi. A lo costato italiano, sembla que o fascismo mussoliniano yera estato globalment mas hostil a la homosexualidat dende o principio, a penar d'a presencia tamién allí d'una exaltación d'o cuerpo de l'hombre choven sobre un ideal parcialment surtito de l'Antigüedat.
En tiempo d'o Reich, un gran numero d'homosexuals (entre 5 000 et 10 000) fuoron deportatos enta campos de concentración, que alredor d'o 53% en fuoron asasinatos. Os prisioners masculins deportatos por homosexualidat yeran sinyalatos con un trianglo rosa, d'una grandaria superior a os atros trianglos clasificatorios, o que heba a sobén por efecto, antimás d'as condicions de vida muito duras en os campos, de librar-los a la hostilidat d'atros deportatos. Ye por isto que o trianglo rosa ye huei emplegato como un simbolo d'identidat gai, remero d'a crueleza d'as persecucions pasatas.
Encara que o Paragrafo 175 d'o codigo penal alemán no lis pertocaba, bellas mullers homosexuals fuoron igualment engalzatas. Sinse motivo oficial, istos casos remanioron mal conoixitos y os eixemplos rechistratos son a-saber-los raros: no se conoixe pas denguna ta qui o lesbianismo estase explicitament invocato como unico motivo de deportación. Os casos de deportación fuoron mas bien motivatos por una clasificación en qualidat que "asocials" que en qualidat que deliqüents sexuals definitas. A clasificación en os campos de concentración no comportaba de feito pas garra trianglo de color especifica ta estigmatizar nomás que a las lesbianas: en efecto, yeran sinyalatas por un trianglo negro, sinyal d'a suya pertenencia ta un grupo de personas "socialment inadaptatas". Entre as personas, se trobaban esqueferatos de larga duración, dondiadors, marguinals, alcoholicos, toxicomanos y bels malaudos mentals, pero tamién prostitutas u encara mullers que feban servir-ne d'anticonceptivos.
Garra prochecto especifico d'acotoladura contimparable a la Solución Final no se ye elaborato ta fer disparixer a os homosexuals como se fizo con os chodigos, chitans y atras etnias consideratas como inferiors. Manimenos, qualques oradors nazis la prendeban contra ells, en termins muito poco equivocos en o tocant a la necesidat d'a suya acotoladura, o que no podeba estar pas sinse efecto sobre o suyo tractamiento que se lis reservó en os campos de concentración, con o solo motivo de que yeran homosexuals. Fuoron asinas victimas de tractamientos chuzgatos particularment cruels. thumb|Molimento situato en Amsterdam en homenache ta las [[LGBT|personas LGBT itatas de tierra.]] Pasoron a-saber-las decadas aprés a fin d'a Segunda Guerra Mundial antis de que as accions d'o rechimen hitleriano sobre os homosexuals estasen obchecto de qualque intrés y nomás que bellas commemoracions oficials han habito puesto dende allora, entre que l'Homomonument en Amsterdam y un prochecto de molimento en Berlín.
Garra estudio historico de fundo no ye estato publicato dica huei sobre o numero d'homosexuals tanto itatos de tierra como asasinatos entre 1933 y 1945. Os treballos sobre l'alazet d'as condemnacions "legals" en suchieren bellas 10 000 victimas:
En Francia, a situación fuo dispar. En os territorios annexos (Alsacia y Mosela) integratos en o Reich y doncas chusmesos a l'articlo 175 d'o Codigo Penal alemán, os homosexuals fuoron itos d'a tierra enta Alemanya. Pero tamién, en a zona ocupata, como en la Francia de Vichèi, os homosexuals fuoron alticamatos, pero homosexuals celebres, como Jean Cocteau, pudon continar con as suyas vidas mundanas en París; de feito, iste zaguero publicó a suya relación con Jean Marais, o que fizo blincar l'incident con o periodista Alain Laubreaux. O cabaret de Suzy Solidor, que a suya homosexualidat yera de notoriedat publica, yera freqüentato por soldatos alemans. Qualcuns colabororon con l'ocupant, como Abel Bonnard, Ministro d'Educación Nacional d'o gubierno de Pierre Laval, a qui li encasquetoron a embotada de "Gestapette"; Jacques Benoist-Méchin, tamién miembro d'o gubierno de Vichèi; Roger Peyrefitte; u Bernard Faÿ. Marcel Bucard, dirichent d'un partito ultracolaboracionista, se sospeita d'estar-lo estato. Manimenos, en 1942, o rechimen de Vichèi introdució en o Codigo Penal una discriminación, crebando a tradición francesa d'igualdat entre homosexuals y heterosexuals: o paragrafo 1 de l'articlo 334 d'o Codigo Penal se modificó ta fer delicto l'acto d´haber-ne de relacions homosexuals con un menor (menos de 21 anyos), en cuenta d'os 13 anyos ta los heterosexuals. As ordenanzas d'o gubierno provisional d'a Republica Francesa en 1945, en puyar a edat de consentimiento a os 15 anyos nomás que en as relacions heterosexuals, confirman ista disposición, en esplazar solo en un nuevo paragrafo 3 de l'articlo 331 y remanioron dica 1982, quan a lei Raymond Forni d'o 4 d'agosto de 1982. , presentata por Gisèle Halimi y repuntata por Robert Badinter, circumdució ista discriminación.
Os engalzamientos nazis en o tocant a os homosexuals se desembolicoron en un contexto d'encaramiento cheneral de rechimens totalitarios y autoritarios sobre os "esbarres morals". Asinas, en 1934, Josef Stalin fizo adoptar-ne de disposicions penals que preveyeban l'engarcholamiento y a itada de tierra d'os homosexuals. Seguntes datos incompletos, de l'orden de 300 000 a 400 000 personas fuoron condemnatas por istas disposicions (que no estarban circumducitas nomás que a la fin d'os anyos 80 d'o sieglo pasato).
Visión d'o psicoanalís y d'a psiquiatría
A concepción psicoanalitica irba en contra d'as teorías psiquiatricas d'a epoca. Seguntes o psicoanalista Sigmund Freud, que a suyas teorías datan entre os anyos de 1900 y 1930, a homosexualidat ye una "variación d'a función sexual": ye una malbadura (en o sentito psicolochico d'o termín y no moral) d'o modelo de maduración psiquica que ye o complexo d'Edipo. Ta ell, sindembargo, no cal haber-ne de vergüenya y un homosexual goyoso no n'amenista pas de "tractamiento", nomás que un homosexual "infeliz" en puet amenistar d'o psicoanalís, ta analisar a permenadura que pueda sentir en cheneral, d'a mesma traza que se ferba con un heterosexual. En una carta de 1919 escrita ta la mai d'una choven pacient, Freud esplanica: "a homosexualidat no ye pas ventacha pero tampoc no ye bella cosa que se'n deba haber vergüenya, no ye pas una amalvezadura ni una degradación y tampoc no se puet clasificar-la entre as malautías". En 1920, Freud escribió antimás un articlo, Sobre a psicochenesi d'un caso d'homosexualidat feminina: d'alcuerdo con Ines Rieder, iste analís de Sidonie Csillag estarba l'unico caso estudiato por Freud sobre o tema d'a homosexualidat feminina. Seguntes Jean Allouch, Jacques Lacan s'inspirarba en iste analís de Sidonie Csillag por Freud en o respeutive a o paso a l'acto.
En 1973, por razons politicas y dezaga d'importants premiduras de roldes homofilos, l'Asociación Estausunidense de Psiquiatría (en anglés American Psychiatric Association u APA) proposó de substituyir o diagnostico d'homosexualidat por o d'"estremolecida d'a orientación sexual" en o manual de clasificación de malautías mentals, Manual Diagnostico y Estatistico de Transtornos Mentals (en anglés Diagnostic and Statistical Manual of Mental Disorders u DSM). En a presa de posición inicial d'o suyo Consello d'Administración, l'Asociación precisa:
S'hubo un referendum sobre ista qüestión con psiquiatras miembros que levó dica o 58%. O mesmo cambio acayeció muito más tardi en a Clasificación Internacional de Malautías, a clasificación d'a Organización Mundial d'a Salut, a on a homosexualidat no se retiró pas que en a suya versión CIM-10, adoptata o 17 de mayo de 1990. China fizo lo mesmo o 20 d'abril de 2001.
A situación ye huei menos polemica que en a epoca. Garra organización psiquiatrica u psicolochica important d'Occident no considera pas la homosexualidat como una malautía ni como subchecta a intervención como tal. A o contrario, tota prebatina de cambio d'orientación sexual ye huei a sobén entimata cerenyament como perigloso, innecesario u ineficaz. Seguntes Jacques Balthazart, qui s'empara principalment en Biologie de l'homosexualité sobre os estudios que levan sobre a homosexualidat animal y masculina, ista u bien ye innata, u bien apareix muito luego en a vida y ye immutable (encara que a repleca d'a suya orientación sexual pueda evolucionar a lo largo d'a vida), pero dengún factor biolochico no abonda pas encara por ell mesmo ta dar una esplanicadura y o debat entre factors psicosocials obtenitos y factors biolochicos innatos no ye pas estraliato. Olivier Lemeire y Andreas De Block, «Philosophy and the Biology of Male Homosexuality» (en anglés), Philosophy Compass, Wiley, vol. 10, nº 7,‎ juillet 2015, p. 479-488 (ISSN 1747-9991, DOI 10.1111/phc3.12233).
Punto de vista d'a Ilesia Catolica Romana
Con l'aggiornamento deseyato por o papa Chuan XXIII, a Ilesia Latina reformuló o suyo machisterio a la luz d'a constitución Lumen Gentium.
O primer documento d'a Congregación ta la Doctrina d'a Fe (en latín Congregatio pro Doctrina Fidei) datato en 1975 traza una muga platera entre o que se diz "tendencias homosexuals" y "practicas homosexuals activas". As tendencias se reconoixen como un elemento intrinseco d'a persona y independient d'a suya voluntat. Seguntes isto no pueden estar condemnatos. En a mesura que o ministerio presbiteral u episcopal clama ta una abstención sexual absoluta, no bi'n ha pas de privación ta ordenar a una persona homosexual.
Iste texto ye platerament un retacule en relación a lo de 1975, puesque diz: "a delera particular d'a persona homosexual constituye una tendencia, alto u baixo, cerenya, enta un comportamiento intrinsecament malo dende o punto de vista moral". S'admite doncas que a tendencia homosexual ye independient d'a tama d'a persona. A fin d'o documento en da d'instruccions asanz precisas en o tocant a lo niego de dentrada en locals que pertocan a la Ilesia ta os roldes de requesta de dreitos ta los homosexuals.
Sida
thumb|Des célébrités populaires comme [[Freddie Mercury (leader du groupe Queen) ont contribué à une meilleure acceptation sociale de l'homosexualité. Celui-ci a également, bien malgré lui, participé à la prise de conscience autour du SIDA.]] A lo cabo d'os anyos 70 d'o sieglo pasato, medicos de Nueva York y de San Francisco paran cuenta de que los suyos pacients homosexuals en permenan d'astenia, de perduga de peso y a vegadas mesmo de trazas raras y atipicas de mal d'alcance (como lo sarcoma de Kaposi). A existencia d'un problema sanitario se comprebó en chulio de 1981 entre que os Centros ta lo Control y a Prevención de Malautías (en anglés Centers for Disease Control and Prevention u CDC) d'Atlanta troban una freqüencia anormalment alta de sarcomas de Kaposi y l'aparición d'un nuevo virus como causa d'o que se conoixerá como sindrome d'immunodeficiencia adquiesta u sida s'ementa dende 1982.
Una vez identificato lo virus d'immunodeficiencia humana (VIH) responsable d'o sida en 1983 y as manieras d'acomananza escubillatas, s'organizoron campanyas de sensibilización y d'información. Pero en primeras de l'astro, o sida remanió asociato en os esmos a la homosexualidat debito a o gran numero de personas afectatas en l'ambient libertín gai. A-saber-las celebridatz gai s'enconoron en os anyos 80 d'o sieglo pasato y se'n amortoron rapedament, como Patrick Cowley (1982), Klaus Nomi (1983), Michel Foucault (1984), Rock Hudson (1985), Keith Haring (1990) u encara Freddie Mercury (1991). Ye asinas que a prensa escomencipió a designar o sindrome con a esprisión "cancer gai", antis de tornar a encetar ista reducción abusiva debant de personalidatz seropositivas no gays cada vegada mas numerosas (Miles Davis, Isaac Asimov, Anthony Perkins…).
Aprés un periodo de latencia y d'incredulidat (sobretot en Francia), a partir d'o cabo d'os anyos 1980 a presa de consciencia cheneral ye estata a-saber-lo aduyata por a comunidat homosexual, pus numerosos movimientos, tanto os d'Act Up-Paris u David et Jonathan como estrelas internacionals como Freddie Mercury h'han aforzato a visibilidat, enzurizando a os dirichents politicos a realizar rechiras scientificas masivas.
Despenalización progresiva
En 1791 o Codigo Penal francés no feba garra mención d'as antigas leis pertocants a la sodomía u de tot atro termín que designe as relacions homosexuals. Ista despenalización d'o Codigo Penal de 1791 influyó directament u indirecta (por o suyo succesor, o Codigo Penal de 1810) en a-saber-los países vecins, sobretot en os Países Baixos, Belchica, Espanya y Italia, y en numerosos Estatos alemans antis d'a unificación de 1871.
A sodomía se descriminaliza en 1962 en Illinois, en 1967 en o Reino Uniu y en 1969 en Alemanya Occidental.
O Bill omnibus d'o ministro de Chusticia de Canadá, Pierre Eliott Trudeau, descriminalizó a sodomía entre adultos con consentimiento. "L'Estato no debe ficar-se pas en a cambra d'a Nación" heba declarato lo ministro qui se convertirba qualques meses mas tardi en Primer ministro de Canadá. En 1977, s'emendó a Carta d'os Dreitos y Libertatz d'a persona de Quebec. A partir d'allora, ye viedato de fer discriminación por orientación sexual. Se tracta d'a primera lei d'o mundo que vieda ista mena de discriminación en os sectors publico y privato (a parti de qualques ciudaz y condatos d'os Estaus Unius). En 1995, Canadá fizo anticonstitucional a discriminación contra os homosexuals.
A Organización Mundial d'a Salut suprimió en 1990 a homosexualidat d'a lista de malautías mentals.
A Revolución rusa de 1917 despenalizó a homosexualidat, encara que Josef Stalin la viedó de nuevo ta estar oficialment despenalizata durando l'anyo 1993 en Rusia. En 1994, o paragrafo 175 ye abolito en Alemanya (se yera abolito en 1968 en a RDA). En 2003, a Cort Suprema d'os Estaus Unius abolió ta cutio as leis en vigor contra as practicas sexuals homosexuals.